หนุ่มสุรินทร์ขออนุญาตเมีย กินเหล้าครั้งสุดท้าย ก่อนดับปริศนาคารถ 
หนุ่มโรงงานวัย 35 ปี ที่ชลบุรี ขออนุญาตเมียกินเหล้าครั้งสุดท้าย ก่อนพบนอนเสียชีวิตในรถกระบะโดยไม่ทราบสาเหตุ เมียช็อก คิดว่าแค่ขอกินเหล้าก่อนเข้าพรรษา ไม่คิดจะเป็นลางลาตายเวลา 07.00 น.วันที่ 6 ก.ค. ร.ต.อ.เดชา ดินแดน รอง สว.( สอบสวน ) สภ.ดอนหัวฬ่อ ได้รับแจ้งมีผู้เสียชีวิตในรถกระบะบริเวณลานจอดรถของหอพักเกษตรสุข เลขที่ 28 หมู่ 12 ต.นาป่า อ.เมือง จ.ชลบุรี จึงรุดไปตรวจสอบพร้อมตำรวจชุดสืบสวน แพทย์เวร รพ.ชลบุรี และกู้ภัยไตรคุณธรรมพบศพนายชวลิต สุขขัง อายุ 35 ปี อยู่บ้านเลขที่ 158 หมู่ 3 ต.ดอโค อ.เมือง จ.สุรินทร์ นอนเสียชีวิตบนที่นั่งคนขับภายในกระบะยี่ห้ออีซูซุ ดีแม็กซ์ สีบรอนซ์เทา ทะเบียน ผม 5339 ชลบุรี จอดโดยไม่ได้ติดเครื่องยนต์ กระจกด้านข้างคนขับเปิดลงครึ่งหนึ่ง ตรวจสอบไม่มีร่องรอยการถูกทำร้ายสอบถาม น.ส.ลัดดาวัลย์ แดงบุตร อายุ 22 ปี อยู่บ้านเลขที่ 159 หมู่ 1 ต.บ้านบาก ต.ดอนตาล จ.มุกดาหาร ภรรยาผู้ตายเผยว่า หลังเลิกงานกลับมาช่วงเย็น สามีบอกว่าขอกินเหล้าครั้งสุดท้าย ตนก็ไม่ได้ว่าอะไรเดินขึ้นชั้น 2 ไปที่ห้องพัก จนเวลาประมาณ 1 ทุ่มตนลงมาเพื่อบอกสามีว่าขึ้นนอนได้แล้ว แต่สามียังนั่งเล่นโทรศัพท์บนรถ ตนจึงนอนหลัยไปตื่นเช้ามาก็พบว่าสามีเสียชีวิตแล้วไม่ได้ทะเลาะกันเลย เขาบอกว่าขอกินเหล้าครั้งสุดท้าย ก็คิดว่าขอกินครั้งสุดท้ายเพื่อจะเข้าพรรษา ไม่คิดว่าจะเป็นขอกินเป็นลางลาตายหลังพลิกศพ ตำรวจได้ให้กู้ภัยนำศพไปผ่าพิสูจน์ที่ รพ.ชลบุรี หาสาเหตุการเสียชีวิต เพื่อดำเนินการตามกฎหมายต่อไป
หนุ่มโรงงานวัย 35 ปี ที่ชลบุรี ขออนุญาตเมียกินเหล้าครั้งสุดท้าย ก่อนพบนอนเสียชีวิตในรถกระบะโดยไม่ทราบสาเหตุ เมียช็อก คิดว่าแค่ขอกินเหล้าก่อนเข้าพรรษา ไม่คิดจะเป็นลางลาตาย
ดื่มเหล้าตาย,ตายปริศนา,ตายในรถ,ดื่มครั้งสุดท้าย,ข่าวชลบุรี,ข่าวทั่วไป